Oct 20,2015
'మహీంద్రా' నుంచి బ్రాండెడ్‌ పప్పులు
న్యూఢిల్లీ : మహీంద్రా అండ్‌ మహీంద్రా (ఎంఅండ్‌ఎం) కంపెనీ బ్రాండెడ్‌ పప్పుల వ్యాపారంలోకి ప్రవేశించింది. సోమవారం ముంబయిలో 'నూప్రో తుర్‌ దాల్‌' పేరుతో కంది పప్పులను విడుదల చేసింది. త్వరలోనే వివిధ రకాల పప్పులను మార్కెట్లోకి తీసుకువస్తామని తెలిపింది. తమ వ్యవసాయోత్పత్తుల దీర్ఘకాల వ్యాపారంలో న్యూప్రో పల్సెస్‌ కూడా కీలక భూమిక పోశించనుందని ఎంఅండ్‌ఎం ఎగ్జిక్యూటివ్‌ డైరెక్టర్‌ పవన్‌ గొయాంక పేర్కొన్నారు. ఇందులో ప్రీమియం బ్రాండ్‌ పప్పులను మాత్రమే విక్రయిస్తామన్నారు. 100 శాతం పాలీష్‌ లేని, ప్రకృతి సూర్యరశ్మీలో ఎండిన పప్పులను మాత్రమే విక్రయిస్తామని ఎంఅండ్‌ఎం గ్రూపు అగ్రీ ఆఫ్రికా, సౌత్‌ ఏసియా ఆపరేషన్స్‌ ప్రెసిడెంట్‌ చీఫ్‌ ఎగ్జిక్యూటివ్‌ అశోక్‌ శర్మా అన్నారు. మార్కెట్లోని ఇతర పప్పులతో పోల్చితే ఇవి 50 శాతం తక్కువ సమయంలో ఉడుకుతాయన్నారు.
మీ స్నేహితులకు రికమెండ్ చెయ్యండి